paragraph_text: Moore je rođen i odrastao u četvrti King's Park u New Yorku. Svoju glazbenu naobrazbu započinje sa šest godina, kada počinje svirati klavir, a već je s 12 godina napisao svoju prvu skladbu. Nakon što je maturirao 1985. godine, Moore se upisuje na sveučilište SUNY Fredonia, gdje je studirao klasičnu glazbu. Studij je napustio već u prvoj godini kako bi se pridružio sastavu Majesty (kasnije Dream Theater), kojeg je osnovao njegov prijatelj iz djetinjstva, John Petrucci.